CELEX: 31991R3508
Language: el
Date: 1991-12-03 00:00:00
Title: Κανονισμός (ΕΟΚ) αριθ. 3508/91 της Επιτροπής της 3ης Δεκεμβρίου 1991 για την τροποποίηση του κανονισμού (ΕΟΚ) αριθ. 3815/90 για τον καθορισμό των λεπτομερειών εφαρμογής του συμπληρωματικού μηχανισμού στις συναλλαγές ορισμένων προϊόντων του τομέα του βοείου κρέατος που προορίζονται για την Πορτογαλία

Avis juridique important

|

31991R3508

Κανονισμός (ΕΟΚ) αριθ. 3508/91 της Επιτροπής της 3ης Δεκεμβρίου 1991 για την τροποποίηση του κανονισμού (ΕΟΚ) αριθ. 3815/90 για τον καθορισμό των λεπτομερειών εφαρμογής του συμπληρωματικού μηχανισμού στις συναλλαγές ορισμένων προϊόντων του τομέα του βοείου κρέατος που προορίζονται για την Πορτογαλία  

Επίσημη Εφημερίδα αριθ. L 333 της 04/12/1991 σ. 0005 - 0006

ΚΑΝΟΝΙΣΜΟΣ (ΕΟΚ) αριθ. 3508/91 ΤΗΣ ΕΠΙΤΡΟΠΗΣ  της 3ης Δεκεμβρίου 1991  για την τροποποίηση του κανονισμού (ΕΟΚ) αριθ. 3815/90 για τον καθορισμό των λεπτομερειών εφαρμογής του συμπληρωματικού μηχανισμού στις συναλλαγές ορισμένων προϊόντων του τομέα  του βοείου κρέατος που προορίζονται για την ΠορτογαλίαΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως τα άρθρα 251 και 252 παράγραφος 3,  Εκτιμώντας:  ότι ο κανονισμός (ΕΟΚ) αριθ. 3815/90 της Επιτροπής της 19ης Δεκεμβρίου 1990 για τον καθορισμό των λεπτομερειών εφαρμογής του συμπληρωματικού μηχανισμού στις συναλλαγές ορισμένων προϊόντων του τομέα του βοείου κρέατος τα οποία προορίζονται για την  Πορτογαλία (1), όπως τροποποιήθηκε τελευταία από τον κανονισμό (ΕΟΚ) αριθ. 840/91 (2), καθόρισε, για το 1991, σε 3 000 τόνους το ενδεικτικό ανώτατο όριο εισαγωγής στην Πορτογαλία κατεψυγμένων κρεάτων που προέρχονται από άλλες χώρες της Κοινότητας-  ότι, όσον αφορά τα κατεψυγμένα κρέατα, η Επιτροπή, με τον κανονισμό (ΕΟΚ) αριθ. 3046/91 (3), ανέστειλε προσωρινώς την έκδοση των πιστοποιητικών (ΣΜΣ) δυνάμει συντηρητικών μέτρων- ότι με οριστικά μέτρα, λαμβανομένης υπόψη της προβλεψίμου εξελίξεως της  πορτογαλικής αγοράς, διακαιολογείται να αυξηθεί το ενδεικτικό ανώτατο όριο που καθορίστηκε για το 1991-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα του κανονισμού (ΕΟΚ) αριθ. 3815/90 αντικαθίσταται από το παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 3 Δεκεμβρίου 1991. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 366 της 29. 12. 1990, σ. 30. (2) ΕΕ αριθ. L 85 της 5. 4. 1991, σ. 23. (3) ΕΕ αριθ. L 288 της 18. 10. 1991, σ. 25.    ΠΑΡΑΡΤΗΜΑ         Ομάδα  Κωδικός ΣΟ  Περιγραφή εμπορευμάτων  Ενδεικτικό ανώτατο όριο για το 1991       1  ex 0102 90  Ζωντανά ζώντα του είδους των βοοειδών εκτός από τα ζώα αναπαραγωγής καθαρής φυλής και τα ζώα για ταυρομαχίες (κατά κεφαλή)  12 000       2   0201 10  0201 20  - Κρέατα ζώων του είδους των βοοειδών, νωπά ή κατεψυγμένα, με κόκαλο   3  0201 30  - Κρέατα ζώων του είδους των βοοειδών νωπά ή κατεψυγμένα, χωρίς κόκαλο (σε τόνους ισοδυνάμου βάρους σφαγίου)  32 500       4  0202 10  0202 20  - Κρέατα βοοειδών διατηρημένα με απλή ψύξη, με κόκαλα   5  0202 30  - Κρέατα βοοειδών κατεψυγμένα, χωρίς κόκαλα (σε τόνους ισοδυνάμου βάρους σφαγίου)  3 300